b'\n_START_ARTICLE_\nJesenice (Dugi Rat)\n_START_SECTION_\nZemljopisni polo\xc5\xbeaj\n_START_PARAGRAPH_\nNalaze se na 43\xc2\xb0 27\' 51" sjeverne zemljopisne \xc5\xa1irine i 16\xc2\xb0 35\' 48" isto\xc4\x8dne zemljopisne du\xc5\xbeine, isto\xc4\x8dno od Bajnica i Krila koje se nadovezuju na ovo naselje.\n_START_SECTION_\nUpravna organizacija\n_START_PARAGRAPH_\nNalaze se u op\xc4\x87ini Dugi Rat. U slu\xc5\xbebenim ih se papirima pi\xc5\xa1e kao Krilo-Jesenice, jer su naselja naslonjena jedno na drugo, ali povijesno se radi o dva naselja.\n_START_SECTION_\nPovijest\n_START_PARAGRAPH_\nJesenice su naselje na uzvisini, na 200 - 250 m nadmorske visine koje se je vremenom spustilo prema obali. Brdski dio je napu\xc5\xa1ten, kao i kod naselja Zeljovi\xc4\x87a, Kruga i Du\xc4\x87a.\n_START_SECTION_\nProsvjeta\n_START_PARAGRAPH_\nU Jesenicama djeluje osnovna \xc5\xa1kola jo\xc5\xa1 od 1867. godine, a zgrada dana\xc5\xa1nje \xc5\xa1kole postoji od 22. svibnja 1900. godine kad je postavljen temeljni kamen. Djelovala je do 1971. godine. Poslije su izgra\xc4\x91ene \xc5\xa1kole u Krugu, Malom Ratu i Krilu koje su rasteretile ovu \xc5\xa1kolu. Danas na Oriju djeluje O\xc5\xa0 Jesenice.\n_START_SECTION_\nPromet\n_START_PARAGRAPH_\nNalazi se uz Jadransku magistralu.\n_START_SECTION_\nGospodarstvo\n_START_PARAGRAPH_\nTurizam i brodarstvo.'